stanford-oval/wikipedia huggingface dataset:
מספן הים
ביאורים

↑  התמונה מאוקטובר 1973
↑  התמונה משנה מוקדמת יותר.
↑  התמונה משנה מוקדמת יותר.
|  זרוע הים  |
| --- | --- | --- |
| מפקדת זרוע הים | מספן הים • מספן המטה • מספן המודיעין • מספן הציוד • מספן כוח האדם |   |
| בסיסים | בסיס חיפה • בסיס אשדוד • בסיס אילת • בסיס עתלית • מספנת זרוע הים • בסיס ציוד ותובלה • בה"ד זרוע הים |   |
| שייטות | שייטת ספינות הטילים (שייטת 3) • שייטת הצוללות (שייטת 7) • שייטת 13 |   |
| פלגות הבט"ש | פלגה 916 • פלגה 915 • פלגה 914 • יחידת סנפיר |   |
| יחידות נוספות | יחידת האיתור התת-מימית • יחידת השליטה הימית • המכון לרפואה ימית • יחידת מפת"ח • יחידה 663 • היחידה למשימות תת-מימיות • שייטת הנחתות • גף סיורי ים |   |
| בתי ספר לפיקוד | קורס חובלים • בית הספר לפיקוד ימי |   |
| יחידות שפורקו | שייטת המשחתות (שייטת 1) • פלגות הטרפדות • פלגה 788 (חוליית הכנרת) • יחידת הנצלה ימית • מרכז תקשו"ב |   |
טודרוס הכהן

הרב טודרוס הכהן  (טברי"א. נפטר בכ"ו בטבת ה'תרע"ח, ינואר 1917) היה רבה של המושבה ראש פינה ומושבות הגליל העליון (יסוד המעלה, מטולה, משמר הירדן ומחניים).
תולדות חייו

נולד לאביו הרב יוסף אריה זילברמן, רבה של מוינשט שברומניה (לימים, כיהן כרבה הראשון של ראש פינה, שרוב מייסדיה היו בני מוינשט, ובראשם דוד שוב אחיינו של ר' יוסף אריה). עלה עם משפחתו לארץ ישראל בשנת 1864 לערך, והתגורר בערי הצפון צפת, טבריה וחיפה. נשא את בתו של ר' שמואל אהרן ויליקר, מראשי כולל רייסין וחסידי סלונים בטבריה. היה ממונה מטעם "כולל רומניא" בטבריה.
לאחר פטירת אביו בשנת 1891 מילא את מקומו כרבה של ראש פינה ומושבות הגליל העליון. הוא בחר מקום לבניין הקבע של בית הכנסת. בשנת 1902 ערער השוחט ובודק של ראש פינה על רבנותו, וראשי הרבנים בצפת ובטבריה, הספרדים והאשכנזים, פסקו לטובתו. גם לאחר מכן יחסיו עם חלק מאנשי המושבה היו מתוחים, והוא לא התפלל בבית הכנסת אלא התפלל במניין עצמאי בביתו.
פעל רבות בתחום המצוות התלויות בארץ. הוא התכתב בעניינים אלו עם הרב אברהם יצחק הכהן קוק. הוא תיקן שבכל יום משגיח מיוחד יקטוף את פירות העורלה וישליכם, כדי שלא יבואו לידי איסור. הוא הסדיר את מכירת הקרקעות לנכרי לפני שנת השמיטה במושבות הגליל ובזכרון יעקב וכשהתמנה הרב קוק לרבן של יפו והמושבות (1904) עשה זאת בשליחותו. הוא ניסה למנוע מהאיכרים לנהוג לפי היתרו של רבה האשכנזי של טבריה, יחיאל מיכל היילפרין, שהתיר לבצע מלאכות דאורייתא על ידי יהודים בקרקע שנמכרה לגוי. מאידך, בשנת השמיטה ה'תר"ע התעוררה מחלוקת גדולה אודות מכירת קרקעות לנכרים שביצע בראש פינה. רבני הספרדים בצפת, הרב ישמעאל הכהן והרב חיים סתהון, טענו שהמכירה לא בוצעה כדין ולכן לא חלה.
נפטר בכ"ו בטבת ה'תרע"ח ונקבר בבית הקברות בראש פינה.
בנו משה היה "מוכתר" טבריה משנת 1918, חבר מועצת העיר, ממונה כולל רומניה בעיר. ממייסדי שכונת קריית שמואל בעיר.
כתביו

הותיר אחריו קובץ כתבי יד שכתב בענייני מצוות התלויות בארץ. ממנו הודפסו פסקים בענייני ערלה, תרומות ומעשרות. כמו כן, נדפסה תשובה שכתב כנגד הרכבת אתרוגים.
לקריאה נוספת

משה אריאל פוס, תשובת בעל “אבני נזר” בעניין היתר המכירה בשמיטה – השלמות והבהרות ע”פ כתב היד, המעין 220 תשע"ז, עמ' 31 - 43.
הרב ד"ר בועז הוטרר, שמיטת תרס"ג ביבנאל פרק בתולדות ההתיישבות היהודית בגליל התחתון, אורשת ח (תשע"ח), עמ' 45 - 74.
הערות שוליים

↑  לפעמים נכתב טודרס
↑  ראשי תיבות של טודרוס בן רבי יוסף אריה.
↑  עמיהוד שוורץ, ראש פינה בת מאה שנה: תרמ"ב-תשמ"ב, עמ' 102.
↑  ראו שו"ת "מפי אהרן" לרבי אהרן בכור אלחדיף, חושן משפט סימן כ.
↑  הרב יונתן בנימין הלוי הורוויץ, "אלה מסעי" עמ' 140.
↑  משפט כהן תשובות סד ו-סז; אגרות חמדה עמ' 237; אגרות הראי"ה חלק א אגרת ר וראו שם אגרת שכג.
↑  לוין עמ' שכד
↑  שבה נמנע הרב המקומי, שמחה בונים אוסוביצקי, מלעסוק בהיתר המכירה. ראו באגרת שמופיעה אצל פוס, עמ' 37.
↑  אגרות הראי"ה א אגרת ר.
↑  אגרות חמדה עמ' 237. ראו אבני נזר יורה דעה תנח ובמאמרו של פוס, להלן ב"לקריאה נוספת".
↑  ראו אצל הרב אליהו ילוז, "יש מאין" חלק ב חושן משפט סימן כו. וראו אגרות הראי"ה חלק א אגרת שכג.
↑  ראו תמונת מצבתו כאן.
↑  הרב עמיהוד יצחק מאיר לוין שמירת המצוות במושבות הגליל, "אורייתא" יח, עמ' שכב-שכז.
↑  הרב עמיהוד יצחק מאיר לוין, תגובת הרב טברי"א הכהן מראש-פינה להצעה להרכבת אתרוגים משנת תרנ"ד, אורייתא יב עמ' קסז-קעד
שרן ייני

שֶרָן ייני (נולד ב-8 בדצמבר 1986) הוא כדורגלן עבר ישראלי, ששימש קפטן קבוצת מכבי תל אביב, כשהוא משחק במספר תפקידים הגנתיים, בתוכם קשר אחורי, בלם ומגן. שימש גם כקפטן נבחרת ישראל, טרם פרישתו ממנה ב-2020.
קריירת מועדונים

ייני נולד וגדל בשכונת רמת אביב שבתל אביב, בנם של הזמר והשחקן ליאור ייני ורותי פולני. הוא התחנך בבית הספר היסודי "אילנות", ולאחר מכן בבית הספר התיכון אליאנס שבשכונה בה גדל.
קריירת מועדונים > מכבי תל אביב

ייני החל את דרכו במחלקת הנוער של מכבי תל אביב, והוא עלה לקבוצה הבוגרת בעונת 2004/2005 במשחק נגד הפועל באר שבע במסגרת ליגת העל, תחת הדרכתו של ניר קלינגר. בעונת 2006/2007 פתח ייני בהרכב ב-10 משחקים.
את שער הבכורה שלו כבש במחזור הראשון של עונת 2008/2009 בדקה ה-92 מול בני יהודה. בהמשך העונה הוא זכה עם מכבי תל אביב בגביע הטוטו. באותה העונה סיים עם שלושה שערי ליגה, כמו גם בעונה שלאחר מכן. בעונת 2010/2011 כבש ייני שער אחד בגביע הטוטו, בדרבי מול הפועל תל אביב, וגם שער ליגה, במחזור האחרון של העונה מול מכבי נתניה.
בעונת 2012/2013 מונה ייני לקפטן מכבי תל אביב, הרבה לשחק בעמדת המגן הימני, והפך לאחד השחקנים המשמעותיים בקבוצה. בתום העונה זכה עם הקבוצה באליפות וזכה להניף את צלחת האליפות אחרי עשור שהקבוצה לא זכתה בתואר. ב-26 ביוני 2013 חתם על הארכת חוזהו בקבוצה בארבע שנים נוספות. בעונת 2013/2014 שותף ב-29 משחקי ליגה, ו-42 משחקים רשמיים בסך הכל בדרך לזכייה שנייה ברציפות באליפות המדינה. בעונה זו ערך ייני את משחקו ה-200 במדי הקבוצה במסגרת ליגת העל, וגם הפך לשיאן ההופעות האירופיות במדי מכבי תל אביב בכל הזמנים. בעונת 2014/2015 זכה עם הקבוצה באליפות שלישית ברציפות, והשלים עמה זכייה בכל התארים בעונה זו, כשהניף כקפטן הקבוצה גם את גביע המדינה וגביע הטוטו, וזאת על אף שנעדר מגמר גביע המדינה עקב פציעה.
קריירת מועדונים > ויטסה

לקראת עונת 2015/2016 חתם בקבוצת ויטסה מליגת העל ההולנדית. ב-13 בספטמבר 2015 ערך ייני את הופעת הבכורה שלו במדי ויטסה, כשעלה כמחליף במשחק ההפסד מול אוטרכט ההולנדית. ב-22 בנובמבר 2015 הבקיע ייני את שער הבכורה שלו בליגה ההולנדית, במשחק נגד דן האג. בסך הכל שיחק שנה וחצי במועדון, וכבש שער אחד ב-36 הופעות ליגה.
קריירת מועדונים > חזרה למכבי תל אביב

ב-27 בינואר 2017 חזר ייני לישראל וחתם ל-3.5 שנים בקבוצת נעוריו מכבי תל אביב מליגת העל.
בספטמבר 2019 נפצע באימון הקבוצה וסבל מקרע בשריר התאומים, פציעה שהשביתה אותו למשך חודשיים. גם לאחר הפציעה חזר לסגל הקבוצה, אך מיעט לקבל דקות ועד לסיום העונה, בה זכה באליפות שנייה ברציפות, שותף רק בעשרה משחקים. ב-27 ביולי 2020 הוארך חוזהו בקבוצה בעונה נוספת. בסיום אותה העונה זכה עם הקבוצה בגביע המדינה לאחר שפתח בהרכב במשחק הגמר בו ניצחה מכבי 1–2 את הפועל תל אביב. ב-17 ביוני 2023 האריך את חוזהו בקבוצה בעונה אחת עם אופציה לעונה נוספת. לקראת סיום העונה, אחרי שהובטחה הזכייה באליפות השישית שלקח עם הקבוצה, הודיע על פרישה.
נבחרות ישראל

בשנים 2007–2008 שיחק בנבחרת הצעירה עד גיל 21 של ישראל, ולזכותו 10 הופעות במדיה, ביניהן הופעה במסגרת אליפות אירופה לנבחרות צעירות עד גיל 21 לשנת 2007.
ב-22 במרץ 2013 ערך את הופעת הבכורה שלו בנבחרת הבוגרת של ישראל, כשפתח בהרכב מול נבחרת פורטוגל במסגרת מוקדמות מונדיאל 2014, בו נבחר כשחקן המצטיין בצד הישראלי לאחר שצלח את כריסטיאנו רונאלדו במשחק שהסתיים בתיקו 3–3 (1–1 במשחק הגומלין).
ב-18 בנובמבר 2020 הודיע ייני רשמית, כקפטן נבחרת ישראל הבוגרת, על פרישה מהנבחרת.
חיים אישיים

אביו, הזמר והשחקן ליאור ייני, סיפר כי הוא עצמו מעולם לא שיחק כדורגל, אם כי שכנם היה כדורגלן בליגה הארצית שגילה את שרן בילדותו, ועל כן אימן ודרבן אותו.
בעל תואר ראשון בפסיכולוגיה מאוניברסיטת רייכמן.[דרוש מקור]
ב-25 במאי 2013 התחתן עם שלי אביב, דוקטור למשפטים, ולהם בת ובן. הוא בעל דרכון פולני.
סטטיסטיקה > תארים

אליפות: 2012/2013, 2013/2014, 2014/2015, 2018/2019, 2019/2020, 2023/2024
גביע המדינה: 2004/2005, 2014/2015, 2020/2021
גביע הטוטו: 2008/2009, 2014/2015, 2017/2018, 2018/2019, 2020/2021, 2023/2024
אלוף האלופים: 2019, 2020
סטטיסטיקה > מועדונים

מעודכן לתאריך 8 ביולי 2020
| עונה | מועדון | ליגה | ליגה> הופעות | ליגה> שערים | ליגה> בישולים | גביע> הופעות | גביע> שערים | גביע> בישולים | גביע הטוטו> הופעות | גביע הטוטו> שערים | גביע הטוטו> בישולים | אירופה> הופעות | אירופה> שערים | אירופה> בישולים | סה"כ> הופעות | סה"כ> שערים | סה"כ> בישולים |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004/2005 | מכבי תל אביב | ישראל ליגת העל | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 0 | 0 |
| 2005/2006 | מכבי תל אביב | ישראל ליגת העל | 4 | 0 | 0 | 0 | 0 | 0 | 2 | 0 | 0 | 0 | 0 | 0 | 6 | 0 | 0 |
| 2006/2007 | מכבי תל אביב | ישראל ליגת העל | 13 | 0 | 0 | 0 | 0 | 0 | 6 | 0 | 0 | 0 | 0 | 0 | 19 | 0 | 0 |
| 2007/2008 | מכבי תל אביב | ישראל ליגת העל | 15 | 0 | 0 | 0 | 0 | 0 | 8 | 0 | 0 | 4 | 0 | 0 | 27 | 0 | 0 |
| 2008/2009 | מכבי תל אביב | ישראל ליגת העל | 23 | 3 | 2 | 0 | 0 | 0 | 7 | 0 | 0 | 0 | 0 | 0 | 30 | 3 | 2 |
| 2009/2010 | מכבי תל אביב | ישראל ליגת העל | 31 | 4 | 1 | 2 | 0 | 0 | 8 | 0 | 1 | 0 | 0 | 0 | 41 | 4 | 2 |
| 2010/2011 | מכבי תל אביב | ישראל ליגת העל | 19 | 1 | 2 | 1 | 0 | 0 | 7 | 1 | 0 | 6 | 0 | 0 | 33 | 2 | 2 |
| 2011/2012 | מכבי תל אביב | ישראל ליגת העל | 31 | 3 | 0 | 0 | 0 | 0 | 3 | 0 | 0 | 10 | 1 | 2 | 44 | 4 | 2 |
| 2012/2013 | מכבי תל אביב | ישראל ליגת העל | 34 | 2 | 2 | 1 | 0 | 0 | 4 | 0 | 1 | 0 | 0 | 0 | 39 | 2 | 3 |
| 2013/2014 | מכבי תל אביב | ישראל ליגת העל | 29 | 1 | 2 | 1 | 0 | 0 | 0 | 0 | 0 | 12 | 0 | 0 | 42 | 1 | 2 |
| 2014/2015 | מכבי תל אביב | ישראל ליגת העל | 34 | 0 | 2 | 3 | 0 | 0 | 7 | 0 | 0 | 6 | 0 | 1 | 50 | 0 | 3 |
| 2015/2016 | ויטסה ארנהם | הולנד ליגת העל ההולנדית | 26 | 1 | 0 | 1 | 0 | 0 | - | - | - | - | - | - | 27 | 1 | 0 |
| 2016/2017 | ויטסה ארנהם | הולנד ליגת העל ההולנדית | 10 | 0 | 0 | 1 | 0 | 0 | - | - | - | - | - | - | 11 | 0 | 0 |
| 2016/2017 | מכבי תל אביב | ישראל ליגת העל | 16 | 0 | 0 | 4 | 0 | 1 | 0 | 0 | 0 | 0 | 0 | 0 | 20 | 0 | 1 |
| 2017/2018 | מכבי תל אביב | ישראל ליגת העל | 20 | 0 | 0 | 1 | 0 | 0 | 3 | 0 | 0 | 13 | 1 | 0 | 37 | 1 | 0 |
| 2018/2019 | מכבי תל אביב | ישראל ליגת העל | 29 | 1 | 1 | 4 | 0 | 0 | 3 | 0 | 0 | 4 | 0 | 0 | 40 | 1 | 1 |
| 2019/2020 | מכבי תל אביב | ישראל ליגת העל | 10 | 0 | ? | 1 | 0 | 0 | 0 | 0 | 0 | 0 | 0 | 0 | 11 | 0 | ? |
| 2020/2021 | מכבי תל אביב | ישראל ליגת העל | 30 | 0 | 0 | 5 | 0 | 0 | 0 | 0 | 0 | 10 | 0 | 0 | 45 | 0 | 0 |
| 2021/2022 | מכבי תל אביב | ישראל ליגת העל | 23 | 0 | 1 | 1 | 0 | 0 | 0 | 0 | 0 | 11 | 1 | 0 | 35 | 1 | 1 |
| 2022/2023 | מכבי תל אביב | ישראל ליגת העל | 15 | 1 | 0 | 2 | 0 | 0 | 1 | 0 | 0 | 2 | 0 | 0 | 20 | 1 | 0 |
| 2023/2024 | מכבי תל אביב | ישראל ליגת העל | 4 | 0 | 0 | 0 | 0 | 0 | 0 | 0 | 0 | 1 | 0 | 0 | 5 | 0 | 0 |
| סך הכל בקריירה | סך הכל בקריירה | סך הכל בקריירה | 417 | 17 | 13 | 27 | 0 | 1 | 59 | 1 | 2 | 79 | 3 | 3 | 583 | 21 | 19 |
סטטיסטיקה > נבחרת לאומית

מעודכן ל-18 בנובמבר 2020
| נבחרת | שנה | סך הכל> הופעות | סך הכל> שערים |
| --- | --- | --- | --- |
| ישראל | 2013 | 8 | 0 |
| ישראל | 2014 | 4 | 0 |
| ישראל | 2015 | 4 | 0 |
| ישראל | 2016 | 2 | 0 |
| ישראל | 2018 | 6 | 0 |
| ישראל | 2019 | 4 | 0 |
| ישראל | 2020 | 4 | 0 |
| סך הכל בקריירה | סך הכל בקריירה | 32 | 0 |
הערות שוליים

↑  אורן יוסיפוביץ‏, הרבה יותר מאופי: האליפות של שרן ייני, באתר וואלה, 1 באפריל 2019
↑  דוד מרואני, שרן ייני היה הדבר הבא. מי הבאה אחרי מכבי ת"א?, באתר הארץ, 12 במאי 2011
↑  שירלי בר דיין, ‏מנהיג המהפכה: כיצד הפך ייני לפנים החדשות של מכבי ת"א?, באתר ערוץ הספורט, 1 באוקטובר 2012
↑  שגרירים: שרן ייני כבש שער בכורה במדי ויטסה ארנהם, באתר וואלה, 22 בנובמבר 2015
↑  יניב טוכמן‏, שרן ייני חתם על החוזה במכבי תל אביב: "הקלה גדולה, כיף לחזור", באתר וואלה, 27 בינואר 2017
↑  נדב צנציפר, שרן ייני סובל מקרע, ייעדר מספר שבועות, באתר ynet, 11 בספטמבר 2019
↑  יניב טוכמן‏, טל בן חיים חתם במכבי תל אביב: "מגיע רעב מתמיד", באתר וואלה, 27 ביולי 2020
↑  רז אמיר, ‏שרן ייני האריך את חוזהו במכבי תל אביב, באתר ONE‏, 17 ביוני 2023
↑  יניב טוכמן‏, שרן ייני הודיע על פרישה: "כיף לי שנגעתי בכל כך הרבה אנשים", באתר וואלה, 20 במאי 2024
↑  דורון בן דור ועמית קרקו, ‏בגיל 33: שרן ייני הודיע על פרישה מהנבחרת, באתר ONE‏, 18 בנובמבר 2020
↑  יעקב בר-און, ‏קריאת התרנגול: ליאור ייני נהנה מהתחייה המפתיעה ביוטיוב, באתר מעריב אונליין, 5 באוגוסט 2015
↑  דוד מרואני, שרן ייני היה הדבר הבא. מי הבאה אחרי מכבי ת"א?, באתר הארץ, 12 במאי 2011
בית הכנסת צ'נמנגלם

| --- | --- |

פנים בית הכנסת לשעבר, בשנת 2016
 מידע כללי
 סוג:  בית כנסת 
 כתובת:  צ'נמנגלם, קראלה
 מיקום:  צ'נדמנגלאם 
 מדינה:  הודו
 הקמה ובנייה
 תקופת הבנייה:  1420
 
 קואורדינטות:  10°10′47″N 76°12′35″E﻿ / ﻿10.1797°N 76.2097°E﻿ / 10.1797; 76.2097
 he
 
בית הכנסת צ'נמנגלם הוא בית כנסת שהיה שייך לקהילה היהודית האורתודוקסית בצ'נמנגלם (אנ'), כפר במחוז ארנאקולאם (אנ') במדינת החוף קרלה, הודו. בית הכנסת הושלם בשנת 1420 לספירה, ננטש בשנות ה-50 של המאה ה-20, והוסב מאז למוזיאון יהודי.
היסטוריה

קהילת בית הכנסת, שהוקמה בשנת 1100 לספירה, היא אחת מהקהילות היהודיות המוקדמות ביותר הידועות שנוסדו על ידי יהודי קוצ'ין. מבנה בית הכנסת עצמו נבנה בשנת 1420 ועבר שיפוץ משמעותי בשנת 1614, מה שהופך אותו לבית הכנסת העתיק ביותר בחבר העמים הבריטי. מצבה שנמצאה בקודונגלולור ונשמרה בבית הכנסת מוצגת כיום בחצר הקדמית, עם כיתוב של "שרה בת ישראל" משנת 1269, שהיא הכתובת היהודית העתיקה ביותר שנמצאה בהודו.
לאחר שרוב חברי הקהילה עלו לישראל בשנות ה-50, הפך בית הכנסת לבלתי פעיל במשך עשורים רבים. כיום משמש המבנה כמוזיאון המתעד את אורח החיים היהודי עבור "פרויקט מוזיריס", פרויקט שימור של ממשלת קראלה. בית הכנסת פתוח למבקרים בשעות 9:30 עד 17:00 בימי חול.
היסטוריה > מצבתה של שרה בת ישראל

מצבה שנמצאה בקודונגלולור נשמרה בבית הכנסת וכיום מוצגת בחצר הקדמית. המצבה, עם כיתוב "שרה בת ישראל", היא הכתובת היהודית הקדומה ביותר שנמצאה בהודו, והיא מתוארכת לנובמבר 1269.
גלריה

פנים בית הכנסת צ'נמנגלם
מבט חיצוני על בית הכנסת צ'נמנגלם
נברשות בבית הכנסת צ'נמנגלם
בימת בית הכנסת צ'נמנגלם
מבנה בית הכנסת
דלתות הכניסה של בית הכנסת
מצבה בבית הקברות היהודי הסמוך
פנים בית הכנסת
חלק מהעיטורים הפנימיים בבית הכנסת
חזית בית הכנסת
מצבות בבית הקברות היהודי
הערות שוליים

1 2  Muziris Lifestyle museum | Chendamangalam Synagogue | Kottayil Kovilakam hill, muziris Project (באנגלית)
↑  Main | Chennamangalam Synagogue, chensyn.com
מצבת שרה בת ישראל
פרנק דוקס (מוזיקאי)

| --- | --- |
אין תמונה חופשית
 לידה:  12 בספטמבר 1983 (בן 41) טורונטו, קנדה 
 שם לידה:  אדם קינג פיני
 שם במה:  Frank Dukes 
 מוקד פעילות:  קנדה 
 תקופת הפעילות:  מ-1999
 מקום לימודים:  התיכון הקתולי סנט רוברטס 
 שפה מועדפת:  אנגלית 
 שיתופי פעולה בולטים:  קמילה קביו, פוסט מאלון, רוסליה, דה ויקנד
 אתר רשמי
 
אדם קינג פיני (באנגלית: Adam King Feeney; נולד ב-12 בספטמבר 1983), הידוע בשם הבמה פרנק דוקס (Frank Dukes), הוא מפיק מוזיקלי ותקליטן קנדי. הוא זכה להכרה כמלחין וכמפיק מוזיקלי כשעבודתו נוצלה על ידי מפיקים מוזיקליים כדי לדגום אותה בהפקות משלהם; הפקות רבות שלו שימשו בשירים של אמנים גדולים ברחבי ההיפ הופ והפופ, בהם לורד, טראוויס סקוט, פיוצ'ר, יאנג ת'אג, דרייק וקניה וסט. מאז, הוא לקח תפקיד מפיק מוזיקלי מסורתי יותר, ועבד באולפן עם אמנים כמו קמילה קביו ופוסט מאלון. מאז 2015, הוא ניהל גם את ספריית המוזיקה Kingsway, המכילה דגימות רבות. דוקס זכה בפרס גראמי הלטיני בשנת 2019, על הפקת השיר "Con Altura" של רוסליה, בקטגוריית "השיר האורבני הטוב ביותר". בשנת 2020, קיבל מועמדות לפרס גראמי לאלבום השנה ושיר השנה, כמפיק אלבומו של פוסט מאלון, Hollywood's Bleeding.
ביוגרפיה

אדם קינג פיני נולד ב-12 בספטמבר 1983 בטורונטו, אונטריו, קנדה. החשיפה הראשונה שלו ליצירת מוזיקה הייתה בגיל 15, בשיעורי פסנתר; עם זאת, הוא הפסיק את השיעורים לאחר שלוש שנים בגלל איבוד העניין בהם. בהמשך, לימד את עצמו לנגן בגיטרה, בס ותופים. כנער, בילה זמן רב בסקייטבורד וגילה התעניינות רבה יותר במוזיקה והפך לדי ג'יי. בשנת 1999, בגיל 16, החל דוקס לאסוף תקליטים משנות השישים והשבעים במאמץ להבין כיצד נוצרו. הרגל זה הביא אותו לייצר תקליטים והוא קנה מכונת MPC (אנ') בשנה שלאחר מכן. דוקס הצהיר כי אין בכוונתו להפוך את המוזיקה למקצוע שלו.
קריירה

בשנות האלפיים מכר דוקס את הביט הראשון שלו, תמורת 250 דולר, לאמן הקלות מקומי של היפ הופ מטורונטו בשם "General Too Smoth". בשנת 2008, דוקס זכה למיקום הראשון בתשלום עבור אמן מרכזי באותה התקופה, הפקה עבור הראפר האמריקאי לויד בנקס. בנקס שילם לדוקס 5,000 דולר עבור הפקה, שהופיעה בהמשך באלבום האולפן השלישי של בנקס, H.F.M. 2 כשיר בשם "Sooner or Later", בהשתתפות הראפר האמריקאי רייקוון.
בהתבוננות בבעיות האישור המדגמיות שהיו לראפר אמינם בשירו "Like Toy Soldiers", היה לדוקס רעיון להלחין יצירות מקור המיועדות לשימוש בדגימה של מפיקים מוזיקליים אחרים בהפקותיהם. הוא החל להקליט את הקומפוזיציות שלו, תוך שימוש בציוד וינטג' המעורר את הסגנון של שנות השישים והשבעים, וארז אותם בכרכים שונים לאוסיף בשם Kingsway Music Libary, שהוא מוכר עם אישור לשימוש בדגימות שלו. הוא המשיך להפיץ חלק מהמוזיקה שלו בצורה כזאת והזמין מוזיקאים שונים לשתף פעולה או לתרום לפלטפורמה שלו.
הדגימות המקוריות הללו הובילו אותו לעבוד עם מפיקים מוזיקליים כמו בוי-1דה, מטרו בומין, וינילז (אנ'), די ג'יי דהי, טיי ביסט (אנ') ועוד, מה שהוביל אותו להפיק שירים עבור אמנים רבים, כגון קניה וסט, דרייק, אמינם, 50 סנט, טראוויס סקוט, דני בראון, גוסטפייס קילה, ג'רמי (אנ'), טורי ליינז וריהאנה, בין היתר. בשנת 2011, דוקס השתתף בהופעה הראשונה של להקת BadBadNotGood והפך למשתף פעולה נפוץ של הלהקה. חברי הלהקה תרמו לקומפוזיציות של דוק, ודוקס הפיק בפועל את אלבומיהם, III ו-Sour Soul (אלבום משותף עם גוסטפייס קילה).
חיים אישיים

לדוקס שני בנים. הוא מתגורר בלוס אנג'לס, קליפורניה, לאחר שעבר ממיסיסוגה, אונטריו.
הערות שוליים

↑  "Frank Dukes on Twitter". twitter.com. נבדק ב-3 במרץ 2017. {{cite web}}:  (עזרה)
↑  Meron Gaudet (11 בפברואר 2015). "Frank Dukes is the Busiest Producer You Know Nothing About". Noisey. נבדק ב-14 בפברואר 2015. {{cite web}}:  (עזרה)
↑  "Producer Frank Dukes Breaks Down "0 to 100" Issue Between Diddy & Drake". MissInfo.TV. 12 בפברואר 2015. נבדק ב-14 בפברואר 2015. {{cite web}}:  (עזרה)
1 2 3 4  "Meet Frank Dukes, Your Favorite Artist's Favorite Producer".
↑  "Frank Dukes' Kingsway Music Library Could Change Sampling Forever". Complex (באנגלית). נבדק ב-2020-11-23.
↑  "Frank Dukes".
↑  Frank Dukes Is Low-Key Producing Everyone Right Now, The FADER (באנגלית)
1 2  "Frank Dukes Is Low-Key Producing Everyone Right Now".
1 2  "A Suitcase Full Of Vinyl: The Frank Dukes Interview". 1 בספטמבר 2010. {{cite web}}:  (עזרה)
↑  "Kingsway Music Library by Frank Dukes - Original Samples & Music".
↑  ""I Want to Evolve": Frank Dukes on the Past, Present & Future of Sampling - DJBooth Article".
↑  td-sub (2016-10-31). "You're the Worst! An interview with BadBadNotGood". Totally Dublin (באנגלית אמריקאית). נבדק ב-2020-06-30.
| --- | --- |
בקרת זהויות :  ISNI: 0000 0004 0765 877X  MusicBrainz: fb7d550f-7518-41ba-95db-33db5287d8e2  VIAF: 9653159477817227990001   WorldCat (עם VIAF): 9653159477817227990001
דריק אוונס

דריק אוונס (באנגלית: Derrick Evans; נולד ב-4 בפברואר 1985) הוא פוליטיקאי אמריקאי, שכיהן כחבר בית הנבחרים של מדינת וירג'יניה המערבית מטעם מחוז הבחירה ה-19 של המדינה, המכסה חלקים ממחוז ויין השוכן בדרום-מערב המדינה. בעבר התמודד למושב זה ב-2016, וסיים במקום השישי מתוך שבעה מתמודדים בבחירות מקדימות שנערכו במפלגה הדמוקרטית, בטרם התמודד בבחירות הכלליות כמועמד המפלגה הליברטריאנית. בשנת 2020 נבחר לייצג את מחוז הבחירה ה-19, אותו מייצגים שני נציגים, לצד המועמד הדמוקרטי ריק גריפית'.
בינואר 2021 לקח אוונס חלק בהסתערות על הקפיטול, ובעקבות זאת הוגש נגדו כתב אישום פדרלי. ב-8 בינואר 2021 נעצר בידי ה-FBI. בעקבות זאת, ב-9 בינואר התפטר מבית הנבחרים בווירג'יניה המערבית.
ביוגרפיה

אוונס נולד ב-4 בפברואר 1985. עיר ביתו היא פריצ'רד, השוכנת בווירג'יניה המערבית בסמוך לגבול המדינה עם קהיליית קנטקי. בטרם נבחר לתפקידו הציבורי בבית המחוקקים של וירג'יניה המערבית, היה ידוע כמפגין מקומי נגד הפלות. פעילותו של אוונס נגד הזכות להפיל, אשר גבלה בהתנכלות, הביאה אישה להגיש בקשה לקבלת צו הרחקה בגין "מעקב לכאורה ואיומים חוזרים ונשנים לפגיעות גופניות", צו שאוונס לאחר מכן הפר. בבחירות 2020 נבחר אל בית הנבחרים של וירג'יניה המערבית, הבית התחתון בבית המחוקקים המדינתי. הוא נכנס לתפקידו ב-1 בדצמבר 2020, וכהונתו הראשונה מסתיימת ב-30 בנובמבר 2022.
במהלך מסע הבחירות שלו לבית הנבחרים המדינתי, נחשף כי אוונס חבר בקבוצה בפייסבוק בה נעשה שימוש בשפה איסלאמופובית והומופובית. עמיתו ג'ון מנדט, שכיהן כחבר בבית המחוקקים המדינתי, היה גם הוא חבר בקבוצה זו וגרס כי ההודעות המיוחסות לו מפוברקות, אך בכל זאת הודיע על התפטרותו. אוונס לא רק שאישר את חברותו בקבוצה זו, אלא עמד על דבריו וכינה את ניהאד עוואד (אנ') "טרוריסט".
ב-6 בינואר 2021 השתתף אוונס בהסתערות על הקפיטול. פוסטים שפרסם ברשתות החברתיות מתארים אותו נוסע אל וושינגטון הבירה, באוטובוס עמוס בתומכי הנשיא דונלד טראמפ. אוונס תיעד עצמו בין הפורעים שהסתערו על משכן הקפיטול. במהלך חלק מסרטון שפרסם ולאחר מכן מחק, ניתן היה לשמוע את אוונס צועק "אנחנו בפנים! אנחנו בפנים! דריק אוונס נמצא בקפיטול!". סוכנות הידיעות AP ציינה כי באותו סרטון בו תיעד עצמו אוונס פולש אל הקפיטול, הוא גם יכול היה להישמע קורא את שמו של הנשיא טראמפ שוב ושוב. לאחר מכן הכחיש אוונס מעורבות בכל ונדליזם שהתרחש במהלך ההסתערות, וטען כי הוא נכח בין המתפרעים כחבר עצמאי בתקשורת "לשם תיעוד היסטוריה".
את מעשיו גינו יו"ר בית הנבחרים של וירג'יניה המערבית רוג'ר הנשו, מנהיג המיעוט בית דאג סקאף, נציג המדינה בסנאט של ארצות הברית, ג'ו מנצ'ין, ומושל וירג'יניה המערבית ג'ים ג'אסטיס. ב-8 בינואר 2021 מייקן שרווין, תובע פדרלי במחוז קולומביה, הודיע כי אוונס מואשם בהסגת גבול בלתי חוקית לקפיטול. בהמשך אותו היום נעצר בידי סוכנים פדרליים של הבולשת הפדרלית. מעצרו אילץ אותו להתפטר מתפקידו.
בנובמבר 2024 הודיע אוונס כי יתמודד בבחירות המקדימות של המפלגה הרפובליקנית לסנאט של ארצות הברית בווירג'יניה המערבית נגד הסנאטורית המכהנת שלי מור קפיטו.
הערות שוליים

↑  צ'נדליס דסטר, West Virginia state GOP lawmaker participated in insurrection at US Capitol, באתר CNN‏, 8 בינואר 2021 (באנגלית)
↑  ג'ון בודקין, FBI arrests Republican lawmaker who stormed Capitol with pro-Trump mob, באתר Ars Technica‏, 8 בינואר 2021 (באנגלית)
↑  UPDATE: Mandt resigns, says homophobic social media messages were fabricated, באתר Charleston Gazette-Mail‏, 3 באוקטובר 2020 (באנגלית)
↑  קונייט דיל, West Virginia lawmaker who recorded himself storming Capitol urged to resign in petition, באתר USA Today‏, 7 בינואר 2021 (באנגלית)
↑  Republican politician Derrick Evans faces 1.5 years in prison over riot at US Capitol, באתר ABC News‏, 9 בינואר 2021 (באנגלית)
↑  מגי אסטור, Derrick Evans, a West Virginia legislator who stormed the Capitol, has resigned., באתר הניו יורק טיימס, 9 בינואר 2021 (באנגלית)
↑  אמבר בייקר, Former West Virginia Delegate, convicted Jan. 6 rioter, Derrick Evans announces 2026 Senate run, targets Capito as ‘RINO’, באתר WTRF‏, 15 בנובמבר 2024 (באנגלית)
שטן על הזמן

| --- | --- |

 בימוי:  סטיבן בריל 
 הופק בידי:  אלן קוברט, רוברט סימונדס, ג'ק ג'יארפוטו 
 תסריט:  אדם סנדלר, סטיבן בריל, טים הרליהי 
 עריכה:  ג'ף גורסון 
 שחקנים ראשיים:  פטרישה ארקט (Valerie Veran) הנרי וינקלר (הנרי וינקלר) קארל ות'רס (Chubbs Peterson) ריס וית'רספון (Holly the Angel) ג'ס הרנל (Gary the Monster) ביל וולטון (ביל וולטון) דיינה קארווי (Whitey Duvall) קווין נילון (Stanley the Gatekeeper) בלייק קלארק (Jimmy the Demon) אוזי אוסבורן (אוזי אוסבורן) רוברט סמיגל (Mr. Beefy) אדם סנדלר (Nicky) ריס איוואנס (Adrian (Little Nicky)) הארווי קייטל (Satan) טום ליסטר (Cassius (Little Nicky)) רג'יס פילבין (רג'יס פילבין) רודני דיינג'רפילד (Lucifer (Little Nicky)) ג'ון וויטרספון Stuart Rudin George Wallace ארין ברטלט פיטר דנטה ג'ון וייט פרד וולף ג'ונתן לורן פרנק סיברו קוונטין טרנטינו אלן קוברט לורה הרינג קלינט הווארד ג'קי סנדלר רוב שניידר ג'ון לוביץ Leah Lail מייקל מקין לואיס ארקט 
 מדבבים:  רוברט סמיגל לקס לאנג ג'ס הרנל 
 מוזיקה:  טדי קסטלוסי 
 צילום:  תיאו ואן דה סנדה 
 מדינה:  ארצות הברית 
 חברת הפקה:  האפי מדיסון, ניו ליין סינמה, רוברט סימונדס הפקות 
 חברה מפיצה:  ניו ליין סינמה, Microsoft Store, נטפליקס 
 שיטת הפצה:  וידאו על פי דרישה 
 הקרנת בכורה:  22 בפברואר 2001 
 משך הקרנה:  87 דק' 
 שפת הסרט:  אנגלית 
 סוגה:  קומדיה רומנטית, סרט קומדיה, סרט פנטזיה 
 הכנסות באתר מוג'ו:   littlenicky
 www.littlenicky.com
 דף הסרט ב־IMDb
 
שטן על הזמן (באנגלית: Little Nicky) הוא סרט קומדיה משנת 2000, בבימויו של סטיבן בריל ובכיכובו של אדם סנדלר. העלילה עוקבת אחר ניקי (סנדלר), הבן הביישן והטוב של השטן (הארווי קייטל), שנשלח לכדור הארץ כדי לעצור את שני אחיו המרושעים המאיימים על היציבות בגיהנום ובשמיים. הסרט משלב בין הומור אבסורדי לעלילת פנטזיה.
הסרט היה לסרט שהקים את היקום המשותף "The Sandlerverse" של סרטיו של אדם סנדלר. הוא ספג ביקורות שליליות מהמבקרים והיה כישלון קופתי בכך שגרף 58.3 מיליון דולר מול תקציב של 80–85 מיליון דולר.
עלילה

ניקי הוא הבן הצעיר והביישן של השטן, שאחיו הבוגרים והמרושעים, קסיוס ואדריאן, בורחים לכדור הארץ ומתחילים להפיץ הרס. השטן, שמאבד מכוחותיו, שולח את ניקי לכדור הארץ כדי להחזיר את אחיו לגיהנום תוך שבוע, אחרת הממלכה תקרוס.
צוות השחקנים

אדם סנדלר בתפקיד ניקי
הארווי קייטל בתפקיד השטן
ריס איוואנס בתפקיד אדריאן, אחיו של ניקי
טום ליסטר בתפקיד קסיוס, אחיו של ניקי
פטרישה ארקט בתפקיד ואלרי, אישה שפוגשת את ניקי על כדור הארץ